ΣΧΟΛΗ ΕΠΙΣΤΗΜΩΝ ΥΓΕΙΑΣ
ΙΑΤΡΙΚΗ ΣΧΟΛΗ

ΑΝΑΚΟΙΝΩΣΗ ΕΓΓΡΑΦΗΣ ΕΛΛΗΝΩΝ ΦΟΙΤΟΥΝΤΩΝ ΣΕ ΠΑΝΕΠΙΣΤΗΜΙΑ ΤΗΣ ΟΥΚΡΑΝΙΑΣ

Από την Παρασκευή 10/11/2023 έως και την Παρασκευή 17/11/2023 καθημερινά από 9.00π.μ. έως 13.00π.μ. καλούνται   οι φοιτητές Πανεπιστημίων της Ουκρανίας, οι οποίοι με απόφαση Συγκλήτου λαμβάνουν μετεγγραφή στο 5ο εξάμηνο σπουδών της Ιατρικής Σχολής,  δυνάμει του άρθρου 73 του Ν. 4975/ 2022 (Α’ 187) , όπως ολοκληρώσουν την εγγραφή τους.

Τα δικαιολογητικά εγγραφής έχουν ως εξής:
1. Φωτοτυπία διαβατηρίου και φωτοτυπία αστυνομικής ταυτότητας
2. Πιστοποιητικό οικογενειακής κατάστασης
(Για την ταυτοποίηση  της εθνικότητας και υπηκοότητας ότι είναι Έλληνας Πολίτης )
3. Βεβαίωση μόνιμης κατοικίας των αιτούντων και των γονέων αυτών (Βεβαίωση από το Δήμο)
4. Φοιτητική ταυτότητα στην οποία να προκύπτει η φοίτηση από το ακαδημαϊκό έτος 2021-2022 (προαιρετικά)
5. Πρόσφατο πιστοποιητικό αναλυτικής βαθμολογίας και επίσημη μετάφραση (μόλις αυτό καταστεί εφικτό και οπωσδήποτε πριν από τη λήψη του πτυχίου) 
6. Απολυτήριο Λυκείου
7. Υπ. δήλωση στην οποία θα αναφέρονται τα εξής :
α) Δεν έχω υποβάλλει αίτηση μετεγγραφής σε άλλο αντίστοιχο Τμήμα Ανώτατου Εκπαιδευτικού Ιδρύματος (ΑΕΙ) της ημεδαπής
β) Όλα τα κατατεθέντα δικαιολογητικά είναι γνήσια 
8. Απαραίτητα δικαιολογητικά προκειμένου για τις αναγνωρίσεις μαθημάτων απαιτούνται τα εξής: 
Πιστοποιητικό αναλυτικής βαθμολογίας με επίσημη μετάφραση, βεβαιώσεις για κάθε μάθημα στις οποίες να αναφέρονται οι ώρες και το αναλυτικό περιεχόμενο/ύλη των προς αναγνώριση μαθημάτων.
Σημειώνεται ότι στην περίπτωση διαπίστωσης/απόδειξης υποβολής ανακριβών, πλαστών ή μη έγκυρων δικαιολογητικών η Ιατρική Σχολή θα προχωρήσει σε ανάκληση της εγγραφής καθώς απαραίτητη προϋπόθεση για τη λήψη πτυχίου είναι η ολοκλήρωση της διαδικασίας επιβεβαίωσης των κατατεθέντων δικαιολογητικών.


